బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
సల్మాన్‌తో సీక్రెట్ మీటింగ్‌పై కత్రినా వివరణ
రణ్‌బీర్ కపూర్‌తో బ్రేకప్ అయ్యాక కత్రినా కైఫ్ మళ్లీ సల్మాన్ ఖాన్‌కి దగ్గరయ్యేందుకు ప్రయత్నిస్తోందని...
TNN | Updated:
Jan 18, 2016, 06:02PM IST
సల్మాన్‌తో సీక్రెట్ మీటింగ్‌పై కత్రినా వివరణ
రణ్‌బీర్ కపూర్‌తో బ్రేకప్ అయ్యాక కత్రినా కైఫ్ మళ్లీ సల్మాన్ ఖాన్‌కి దగ్గరయ్యేందుకు ప్రయత్నిస్తోందని ఇటీవల బాలీవుడ్‌లో పుకార్లు షికార్లు చేస్తున్నాయి. అంతేకాదు.. తాజాగా ఓ రెస్టారెంట్‌లో కత్రినా, సల్మాన్‌లు సీక్రెట్‌గా కలిశారనే వార్తని బాలీవుడ్ రకరకాలుగా చెప్పుకుంటోంది. ఈ పుకార్ల పరిస్థితి ఏ రేంజ్‌లో వుందంటే.. తనని సల్మాన్‌తో ముడిపెడుతూ వస్తున్న రూమర్స్‌పై మనస్తాపం చెందిన కత్రినా వెంటనే తన వ్యక్తిగత మీడియా ప్రతినిథి ద్వారా మీడియాకు ఓ స్టేట్‌మెంట్ ఇచ్చేంతవరకు వచ్చింది పరిస్థితి.
'ప్రస్తుతం సల్మాన్ నటిస్తున్న 'సుల్తాన్' సినిమా దర్శకుడు అలీ అబ్బాస్ జాఫర్ తనకి మంచి మిత్రుడు. ప్రతీ సంవత్సరం అతడి బర్త్‌డే వేడుకలకి తాను హాజరవుతుంటాను. అలాగే ఈసారి కూడా అతడి బర్త్‌డే వేడుకలకి వెళ్లాను. అలీ తెరకెక్కిస్తున్న సినిమాలో హీరో కనుక అందరు అతిథులలాగే సల్మాన్ కూడా అక్కడికొచ్చాడు. అలా మేమిద్దరం యాదృచ్చికంగా కలుసుకున్నామే తప్ప అందులో రహస్యంగా ప్లాన్ చేసింది ఏమీ లేదు. దయచేసి ఇటువంటి రూమర్స్‌కి ఇకనైనా ఫుల్‌స్టాప్ పెట్టండి' అని తన స్టేట్‌మెంట్‌ ద్వారా విజ్ఞప్తి చేశారామె. కత్రినా ఇచ్చిన ఈ వివరణతోనైనా బాలీవుడ్ మీడియా ఆ ఇద్దరినీ లింక్ చేస్తూ రాసే వార్తలకి ఫుల్‌స్టాప్ పెడుతుందో లేదో వేచిచూడాల్సిందే మరి!